CELEX: 32011D0494
Language: ro
Date: 2011-08-05 00:00:00
Title: 2011/494/UE: Decizia de punere în aplicare a Comisiei din 5 august 2011 de autorizare a introducerii pe piață a amidonului de porumb fosfatat ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului [notificată cu numărul C(2011) 5550]  Text cu relevanță pentru SEE

9.8.2011   
            
            
               RO
            
            
               Jurnalul Oficial al Uniunii Europene
            
            
               L 204/23
            
         DECIZIA DE PUNERE ÎN APLICARE A COMISIEI
   din 5 august 2011
   de autorizare a introducerii pe piață a amidonului de porumb fosfatat ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului
   [notificată cu numărul C(2011) 5550]
   (Text cu relevanță pentru SEE)
   (2011/494/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 23 august 2005, societatea National Starch Food Innovation a înaintat autorităților competente din Regatul Unit o cerere de introducere pe piață a fosfatului de diamidon fosfatat (amidon de porumb fosfatat) ca ingredient alimentar nou.
            
         
               (2)
            
            
               La 27 aprilie 2009, organismul competent de evaluare a produselor alimentare din Regatul Unit a emis un raport de evaluare inițială. Raportul a concluzionat că fosfatul de diamidon fosfatat poate fi acceptat ca ingredient alimentar nou.
            
         
               (3)
            
            
               Comisia a transmis raportul de evaluare inițială tuturor statelor membre la data de 4 mai 2009.
            
         
               (4)
            
            
               În termenul de 60 de zile prevăzut la articolul 6 alineatul (4) din Regulamentul (CE) nr. 258/97, s-au formulat obiecții motivate cu privire la comercializarea acestui produs, în conformitate cu dispoziția menționată anterior.
            
         
               (5)
            
            
               Prin urmare, la 10 februarie 2010 a fost consultată Autoritatea Europeană pentru Siguranța Alimentară (EFSA).
            
         
               (6)
            
            
               La 10 septembrie 2010, în „Avizul științific privind siguranța «fosfatului de diamidon fosfatat» ca ingredient alimentar nou” (2), EFSA a ajuns la concluzia că utilizarea fosfatului de diamidon fosfatat nu prezintă niciun pericol în condițiile de utilizare și dozele propuse.
            
         
               (7)
            
            
               Pe baza evaluării științifice, s-a stabilit că fosfatul de diamidon fosfatat respectă criteriile stabilite la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Fosfatul de diamidon fosfatat, astfel cum este menționat în anexă, poate fi introdus pe piața Uniunii ca ingredient alimentar nou pentru folosirea, în proporție maximă de 15 %, în produsele de panificație, paste, cereale pentru micul dejun și batoane din cereale.
   Articolul 2
   Denumirea fosfatului de diamidon fosfatat autorizat prin prezenta decizie pe eticheta produsului alimentar care îl conține este „amidon de porumb fosfatat”.
   Articolul 3
   Prezenta decizie se adresează societății National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, Anglia.
   
      Adoptată la Bruxelles, 5 august 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2010; 8(9): 1772.
   
      ANEXĂ
      
         SPECIFICAȚIILE AMIDONULUI DE PORUMB FOSFATAT
      
      Descriere: Ingredientul alimentar nou este o pudră albă sau aproape albă.
      Amidonul de porumb fosfatat (fosfatul de diamidon fosfatat) este un amidon rezistent, modificat chimic, derivat din amidon cu conținut ridicat de amiloză, obținut prin combinarea tratamentelor chimice pentru a crea legături încrucișate fosfat între reziduurile de carbohidrați și grupările hidroxil esterificate.
      Nr. CAS: 11120-02-8
      Formulă chimică: (C6H10O5)n [(C6H9O5)2PO2H]x [(C6H9O5)PO3H2]y
      n = numărul unităților de glucoză; x, y = gradele de substituție